Eurypylos (syn Temena)

Eurypylos (, ) je v gréckej mytológii syn argejského kráľa Temena.Apollodoros, Bibliotheca, 2,8,5.

Osemdesiat rokov po trójskej vojne viedli Heraklovci piaty a už víťazný útok Dórov na mykénsky Peloponéz.
Porážkou posledného mykénskeho vládcu Tisamena svoje víťazstvo dovŕšili a podrobenú krajinu si následne rozdelili žrebom.Apollodoros, Bibliotheca, 2,8,4. Temenos sa po žrebovaní stal vládcom v Argu.Polyainos, Strategemata, 1,6.

Po rokoch vlády, už ako otec niekoľkých synov, vymenoval funkciou veliteľa vojsk v Argu Déifonta, manžela svojej jedinej a obľúbenej dcéry Hyrnéthy. Jeho synovia Eurypylos, Agelaos a Kallias boli však pobúrení jeho rozhodnutím, že uprednostnil svojho zaťa pred nimi, preto najali vrahov, ktorí otca zavraždili. Podľa antického autora Diodora Sicílskeho sa však zranenému Temenovi podarilo utiecť do Tegee v Arkádii, kde neskôr zomrel ako mocná a vážená osoba.Diodoros, Bibliotheca historia, 7,13.

 Referencie 

Kategória:Postavy gréckej mytológie